ຄວາມຮຸນແຮງໃນຊີເຣຍ ຍັງມີຢູ່ຕໍ່ມາ (ເບິ່ງສະໄລດ໌)
ກອງ​ກໍາລັງຮັກສາ​ຄວາມ​ປອດ​ໄພ​ຂອງ​ຊີ​ເຣຍ​ ໄດ້ສັງຫານ​ພວກ​ປະ​ທ້ວງ ຢ່າງ​ໜ້ອຍ 7 ຄົນ ​ໃນ​ວັນ​ອາທິດ​ວານ​ນີ້.
ມີລາຍງານຂ່າວວ່າ ກອງກໍາລັງຮັກສາຄວາມປອດໄພຂອງຊີເຣຍໄດ້ສັງຫານພວກ ປະທ້ວງ ຢ່າງນ້ອຍ 7 ຄົນ ໃນວັນອາທິດວານນີ່ ໃນຂະນະກຸ່ມທີ່ປຶກສາຄະນະນຶ່ງ ສັນນິບາດຊາດອາຣັບຮຽກຮ້ອງ ໃຫ້ຖອນພວກສັງເກດການອອກໄປຈາກປະເທດ ດັ່ງກ່າວໂດຍທັນທີ ຍ້ອນວ່າ ໜ່ວຍສັງເກດການຂອງສັນນິບາດ ບໍ່ສາມາດປ້ອງກັນ ບໍ່ໃຫ້ກອງກຳລັງຂອງລັດຖະບານເຂັ່ນຂ້າພົນລະເຮືອນໄດ້ ການເສຍຊີວິດ 4 ລາຍ ມີຂື້ນໃນເວລາທີ່ກອງກຳລັງຂອງ ປະທານາທິບໍດີ Bashar al-Assad ຍິງປືນໃສ່ພວກປະທ້ວງ ໃນ Daria ໃນເຂດນະຄອນຫຼວງ Damascus ສ່ວນພວກພົນລະເຮືອນອື່ນໆ ແມ່ນເສຍຊີວິດ ຢູ່ເມືອງ Homs ພວກນັກເຄື່ອນໄຫວ ກ່າວວ່າ ໄດ້ມີ 150 ກ່ວາຄົນແລ້ວ ທີ່ຖືກຂ້າຕາຍ ໃນທົ່ວປະ ເທດ ຫຼັງຈາກທີ່ພວກສັງເກດການໄດ້ເລີ່ມເຂົ້າໄປໃນຊີເຣຍ ເພື່ອປະຕິບັດງານເປັນ ເວລານື່ງເດືອນຂອງພວກເຂົາເຈົ້າ ໃນເດືອນແລ້ວນີ້ ສະພາອາຣັບ ທີ່ມີສະມາຊິກ 88 ຄົນຈາກບັນດາປະເທດສະມາຊິກສັນນິບາດຊາດ ອາຣັບ ໄດ້ກ່າວວ່າ ຄວາມຮຸນແຮງຍັງຈະພາໃຫ້ມີຜູ້ຄົນລົ້ມຕາຍເພິ່ມຂຶ້ນຢູ່ຕໍ່ໄປອີກ ຮວມທັງພວກເດັກນ້ອຍນໍາ ປະທານສະພາ ທ່ານ Ali al-Salem al–Dekbas ໄດ້ກ່າວວ່າ ຄະນະສັງເກດການຄວນຈະຖອນຕົວອອກໃນທັນທີ ຍ້ອນມີຄວາມຮຸນ ແຮງເກີດຂຶ້ນຢ່າງຕໍ່ເນຶ່ອງນັ້ນ ການສະເໜີຂອງສະພາດັ່ງກ່າວນັ້ນ ບໍ່ມີອຳນາດບັງຄັບແຕ່ຢ່າງໃດ ແລະສະພາອາຣັບ ກໍເປັນອົງການທີ່ປະຕິບັດງານຢ່າງເປັນເອກກະລາດ ຈາກສັນນິບາດຊາດອາຣັບ